
ĮSAKYMAS
DĖL EKONOMIKOS IR INOVACIJŲ MINISTRO 
2022 M. LIEPOS 15 D. ĮSAKYMO NR. 4-877 „DĖL 2022–2030 METŲ EKONOMIKOS TRANSFORMACIJOS IR KONKURENCINGUMO PLĖTROS PROGRAMOS PAŽANGOS PRIEMONĖS NR. 05-001-01-05-05 „SKATINTI ĮMONES SKAITMENIZUOTIS“ APRAŠO PATVIRTINIMO“ PAKEITIMO

2026 m. spalio 2 d. Nr. 4-418
Vilnius

P a k e i č i u  2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-05 „Skatinti įmones skaitmenizuotis“ aprašo, patvirtinto Lietuvos Respublikos ekonomikos ir inovacijų ministro 2022 m. liepos 15 d. įsakymu Nr. 4-877 „Dėl 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-05 „Skatinti įmones skaitmenizuotis“ aprašo patvirtinimo“, 8 priedą:
1. Pakeičiu 4.1.9 papunktį ir jį išdėstau taip:
„4.1.9. Suteiktos valstybės pagalbos ir nereikšmingos (de minimis) pagalbos registro informacinės sistemos nuostatai, patvirtinti Lietuvos Respublikos konkurencijos tarybos 2026 m. balandžio 28 d. nutarimu Nr. 1S-45(2026) „Dėl Suteiktos valstybės pagalbos ir nereikšmingos (de minimis) pagalbos registro informacinės sistemos nuostatų patvirtinimo“;“.
2. Pakeičiu 4.2.1 papunktį ir jį išdėstau taip:
„4.2.1. Dirbtinio intelekto produktas ir (arba) sprendimas (toliau – DI produktas ir (arba) sprendimas) – galutiniam vartotojui skirtas dirbtinio intelekto produktas ir (arba) sprendimas, orientuotas į gamybinės veiklos procesų skaitmenizavimą, kuriame kaip pagrindinis elementas naudojama viena ar daugiau dirbtinio intelekto sistemų. Dirbtinio intelekto produktas ir (arba) sprendimas projekto įgyvendinimo plano pateikimo metu turi būti prieinamas rinkoje ir suprantamas kaip prekė (materialusis ar nematerialusis turtas) ir (arba) paslauga.“
3. Papildau 4.2.11  papunkčiu:
„4.2.11. Gamybinės veiklos procesai – visi įmonės procesai, kurie tiesiogiai arba netiesiogiai reikalingi tam, kad iš žaliavų, medžiagų, komponentų, darbo ir įrangos būtų sukurtas galutinis produktas. Jie apima: gamybos planavimą, medžiagų ir žaliavų paruošimą, technologinį paruošimą, pagrindinę gamybą (apdirbimą, surinkimą ir kt.), gamybos kontrolę ir koordinavimą, kokybės kontrolę, gamybos įrangos techninės būklės stebėseną ir priežiūros planavimą, gamybinių atliekų, energijos ir išeigos valdymą gamybos procese, gamybos vidinę logistiką ir sandėliavimą, kai jie tiesiogiai susieti su gamybos operacijomis.“
4. Pakeičiu 5.1.9 papunktį ir jį išdėstau taip:
			„5.1.9. Pagal Aprašą projektams įgyvendinti skiriama iki 7 500 000 (septynių milijonų penkių šimtų tūkstančių) eurų Investicijų programos (Europos regioninės plėtros fondo) lėšų. Iki 2 500 000 (dviejų milijonų penkių šimtų tūkstančių) eurų Investicijų programos lėšų skiriama projektams įgyvendinti Sostinės regione ir iki 5 000 000 (penkių milijonų) eurų – Vidurio ir vakarų Lietuvos regione. Jeigu paskelbus kvietimą teikti PĮP pagal teigiamai įvertintus ir vertinamus PĮP prašoma skirti finansavimo lėšų suma yra didesnė negu kvietimui teikti PĮP skirta lėšų suma, administruojančioji institucija gali teikti pasiūlymą Ministerijai dėl kvietime teikti PĮP numatytos finansavimo sumos padidinimo. Ministerijos pritarimu pagal kvietimą teikti PĮP numatyta skirti lėšų suma gali būti padidinta, neviršijant 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-05 „Skatinti įmones skaitmenizuotis“ aprašo III skyriaus 9.1 ir 9.2 papunkčiuose nurodytoms poveiklėms skirtos lėšų sumos.“
5. Papildau 5.1.14.41 papunkčiu:
„5.1.14.41. dokumentus, patvirtinančius, kad DI produktas ir (arba) sprendimas PĮP pateikimo dieną yra prieinamas rinkoje, t. y. produkto techninę specifikaciją ir viešai skelbiamą informaciją apie galimybę jį įsigyti (kainodarą, produkto interneto puslapį ar kt.) ir (arba) jo pardavimą pagrindžiančius dokumentus;“.
6. Pakeičiu 5.2.4.5 papunktį ir jį išdėstau taip:
„5.2.4.5. jeigu finansavimo skyrimas prieštarautų nacionalinio saugumo interesams, nustatytiems Lietuvos Respublikos nacionaliniam saugumui užtikrinti svarbių objektų apsaugos įstatymo 11 straipsnyje, kaip tai nustatyta Aprašo 15.7 papunktyje. Nustačius šio Aprašo papunkčio reikalavimų neatitikimą, projekto sutartis nutraukiama ir susigrąžinamas visas išmokėtas finansavimas.“
7. Pakeičiu 11.5 papunktį ir jį išdėstau taip:

	11.5.1. DI produktų ir (arba) sprendimų įsigijimo ir įdiegimo išlaidos:
	11.5.1.1. DI produkto ir (arba) sprendimo įsigijimas, licencijos arba neribotos trukmės naudojimo teisės įsigijimo išlaidos; 
	11.5.1.2. įdiegimo paslaugų išlaidos: DI sistemos integravimas su pareiškėjo gamybos įranga ir (arba) informacinėmis sistemomis, sąsajos, per kurią DI sistemos išvestis inicijuoja veiksmą gamybos procese, sukūrimas ar sukonfigūravimas, konfigūravimas ir kalibravimas, DI modelio apmokymas ar adaptavimas pareiškėjo duomenims (jei numatyta), mokymo duomenų parengimas ir žymėjimas, veikimo kokybės validavimas, bandomoji eksploatacija, darbuotojų mokymas naudoti sprendimą; 
	11.5.1.3. įrangos (jutiklių, kamerų, apšvietimo, paribio (angl. edge) skaičiavimo ar inferencijos įrenginių, vykdymo mechanizmų), be kurios įsigyjamas DI produktas ir (arba) sprendimas negali veikti ir kuri naudojama tik šiam sprendimui, įsigijimo ir montavimo išlaidos. Šios išlaidos negali sudaryti daugiau kaip 50 procentų nuo DI produkto ir (arba) sprendimo tinkamų finansuoti išlaidų;
11.5.2. programinės įrangos ir licencijų nuomos išlaidos;
	11.5.3. netiesioginės projekto išlaidos. Šioms išlaidoms taikomos Administravimo taisyklių 172.1 papunktyje nustatytos sąlygos;“.
	8. Papildau 11.51 papunkčiu:
„11.51. Į įmonės procesus įdiegti DI produktai ir (arba) sprendimai turi veikti.“
9. Pakeičiu 11.6 papunktį ir jį išdėstau taip:
	„11.6. Pagal Aprašą netinkamomis finansuoti išlaidomis laikomos išlaidos:
0. DI sprendimai, moduliai, funkcijos ir kt., orientuoti į personalo valdymą, finansus, rinkodarą, pardavimą ir pardavimo prognozavimą bei kainodarą, klientų aptarnavimą, įskaitant pokalbių robotus (angl. chatbot) ir virtualiuosius asistentus, pirkimus ir tiekėjų valdymą, projektų ar dokumentų valdymą, IT paslaugas, teisinius procesus ir kitas administracines sritis;
0. bendrosios paskirties DI modelių, kaip jie apibrėžti Reglamento (ES) 2024/1689 3 straipsnio 63 punkte, naudojimosi bendrojo pobūdžio generatyvinio DI platformomis (pvz.: „ChatGPT“, „Gemini“, „Copilot“, „Claude“ ar analogiškų didžiųjų kalbos modelių pagrindu veikiančių priemonių) išlaidos, įskaitant jų taikomųjų programų sąsajas (API), prenumeratą, komisinius ar licencijas, nepriklausomai nuo to, ar jos naudojamos tiesiogiai, ar per pareiškėjo ar trečiųjų šalių tiekėjų sukurtas vartotojo sąsajas ar integracijas, kai šios platformos naudojamos be esminių funkcionalumo modifikacijų ir (ar) nespecializuojant jau egzistuojančio didžiojo modelio konkrečiam taikymui, siekiant pagerinti jo tikslumą ar efektyvumą;
0. bendrosios paskirties informacinių technologijų įranga (kompiuteriai, planšetės, mobilieji telefonai, monitoriai, tinklo įranga, bendrosios paskirties serveriai ir duomenų saugyklos, biuro įranga);
0. DI produktas ir (arba) sprendimas, kuris kuriamas ar vystomas pagal pareiškėjo užsakymą (individualus programinės įrangos ar DI modelio kūrimas), taip pat sprendimas, kurį pareiškėjas jau naudoja tame pačiame gamybos procese, įskaitant tokio sprendimo licencijos atnaujinimą, pratęsimą, versijos atnaujinimą ar naudotojų (vietų) skaičiaus išplėtimą;
0. nurodytos Projektų administravimo ir finansavimo taisyklių VII skyriaus trečiajame skirsnyje;
0. neįvardytos kaip Aprašo 11.5 papunktyje tinkamos finansuoti išlaidos ir (arba) neatitinkančios Aprašo 11.51 papunktyje nustatyto reikalavimo.“
10. Pakeičiu 11.11 papunktį ir jį išdėstau taip:
„11.11. Administruojančioji institucija PĮP vertinimo metu patikrina pareiškėjo teisę gauti bendrą vienai įmonei suteikiamą de minimis pagalbą. Administruojančioji institucija turi patikrinti visas su pareiškėju susijusias įmones dėl de minimis pagalbos, nurodytas pateiktoje „Vienos įmonės“ deklaracijoje, taip pat Suteiktos valstybės pagalbos ir nereikšmingos (de minimis) pagalbos registro informacinėje sistemoje (toliau – KOTIS) patikrinti, ar teikiama pagalba neviršys leidžiamo de minimis pagalbos dydžio, nustatyto Reglamento (ES) 2023/2831 3 straipsnio 2 dalyje. Ministerijai priėmus sprendimą dėl projekto finansavimo, administruojančioji institucija duomenis apie suteiktą nereikšmingą (de minimis) pagalbą KOTIS teikia per 5 darbo dienas nuo sprendimo dėl projekto finansavimo įsigaliojimo dienos.“
11. Pakeičiu 15.8 papunktį ir jį išdėstau taip:
„15.8. Duomenų subjektų teisės įgyvendinamos duomenų valdytojo (administruojančiosios institucijos), į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas). Informacija apie asmens duomenų tvarkymą ir duomenų subjektų teisių įgyvendinimo tvarką skelbiama duomenų valdytojo (administruojančiosios institucijos) interneto svetainėje.“
12. Pakeičiu 15.9 papunktį ir jį išdėstau taip:
„15.9. Administruojančioji institucija, vykdydama jai pagal Aprašą pavestas funkcijas, tvarko PĮP ir kartu su juo pateiktuose dokumentuose nurodytų fizinių asmenų asmens duomenis, taip pat asmens duomenis, kuriuos teisės aktų, reguliuojančių asmens duomenų teikimą bei gavimą iš valstybės registrų, valstybės informacinių sistemų ir kitų institucijų, nustatyta tvarka gauna iš valstybės registrų, valstybės informacinių sistemų ir kitų institucijų. Gali būti tvarkomi fizinių asmenų vardas, pavardė, pareigos, kontaktiniai duomenys (telefono numeris, elektroninio pašto adresas), duomenys apie atstovavimo asmeniui teisę ir ryšius su juridiniais asmenimis (pareigos, atstovavimo teisės, nuosavybės ir valdymo teisės, naudos gavėjo statusas, duomenys apie valdymo, nuosavybės, prievolinius ar kitus teisinius santykius su juridiniu asmeniu, taip pat šių santykių pradžios, pasikeitimo ir pabaigos duomenys), kurie būtini PĮP vertinimui, sprendimui dėl finansavimo skyrimo priimti, projekto sutarčiai sudaryti ir vykdyti, finansavimo lėšoms išmokėti, jų panaudojimo stebėsenai ir kontrolei atlikti, sprendimams dėl finansavimo lėšų grąžinimo ar dalinio grąžinimo priimti ir finansų apskaitai tvarkyti.“
13. Papildau 15.91 papunkčiu:
„15.91. Administruojančioji institucija, atlikdama PĮP vertinimą ir vykdydama projektų administravimo, stebėsenos ir kontrolės funkcijas, šiems tikslams būtinus duomenis, įskaitant asmens duomenis (vardą, pavardę, pareigas, kontaktinius duomenis (telefono numeris, elektroninio pašto adresas), duomenis apie atstovavimo asmeniui teisę ir ryšius su juridiniais asmenimis (pareigos, atstovavimo teisės, nuosavybės ir valdymo teisės, naudos gavėjo statusas, duomenys apie valdymo, nuosavybės, prievolinius ar kitus teisinius santykius su juridiniu asmeniu, taip pat šių santykių pradžios, pasikeitimo ir pabaigos duomenys), gauna iš pareiškėjo ir (arba) teisės aktų, reguliuojančių asmens duomenų teikimą bei gavimą iš valstybės registrų, valstybės informacinių sistemų ir kitų institucijų, nustatyta tvarka – iš valstybės įmonės Registrų centro Juridinių asmenų registro, Valstybės duomenų agentūros, Valstybinės mokesčių inspekcijos prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos informacinių sistemų. Duomenys gaunami ir tvarkomi vadovaujantis Projektų administravimo ir finansavimo taisyklėmis ir kitais konkrečių registrų, nurodytų valstybės informacinių sistemų duomenų teikimą reglamentuojančiais teisės aktais.“
14. Pakeičiu 15.10 papunktį ir jį išdėstau taip:
„15.10. Administruojančioji institucija asmens duomenis tvarko vadovaudamasi Reglamentu (ES) 2016/679 ir kitais asmens duomenų apsaugą bei tvarkymą reglamentuojančiais teisės aktais.“
15. Pakeičiu 15.11 papunktį ir jį išdėstau taip:
„15.11. Asmens duomenys tvarkomi ir saugomi 10 metų nuo paskutinio dokumento pagal Aprašą gavimo datos. Tais atvejais, kai PĮP atmetamas, asmens duomenys saugomi 1 metus nuo sprendimo atmesti PĮP priėmimo dienos.“
16. Papildau 16.11 papunkčiu:
						„16.11. Projekto tinkamos finansuoti išlaidos apmokamos, kai atsiskaitoma už galutinį rezultatą ir tik esant teigiamai ekspertinio vertinimo išvadai dėl išlaidų tinkamumo finansuoti, kaip nustatyta Projektų administravimo ir finansavimo taisyklių 1601.3 papunktyje.“
17. Pakeičiu 3 priedą ir jį išdėstau nauja redakcija (pridedama).



Ekonomikos ir inovacijų ministras				Edvinas Grikšas		

